b'\n_START_ARTICLE_\nIdeali vieta \xc5\xbemog\xc5\xbeudystei\n_START_SECTION_\nTurinys\n_START_PARAGRAPH_\nIngrida ir Dikas, du studentai i\xc5\xa1 Skandinavijos, nusprend\xc5\xbeia praleisti atostogas Italijoje. Pinig\xc5\xb3 kelionei jie u\xc5\xbesidirba pardavin\xc4\x97dami atsive\xc5\xbet\xc4\x85 pornografij\xc4\x85, kuri \xc5\xa1alyje yra u\xc5\xbedrausta. Greitai u\xc5\xbedirbti pinigai taip pat greitai ir i\xc5\xa1leid\xc5\xbeiami, tod\xc4\x97l jaunuoliai imasi pardavin\xc4\x97ti savo pa\xc4\x8di\xc5\xb3 nuotraukas ir netrukus \xc4\xafkli\xc5\xabna policijai. Jiems nurodoma per par\xc4\x85 palikti \xc5\xa1al\xc4\xaf, ta\xc4\x8diau, po vakaron\xc4\x97s su baikeriais pasigedus tur\xc4\x97t\xc5\xb3 pinig\xc5\xb3, jie nusprend\xc5\xbeia v\xc4\x97l pam\xc4\x97ginti parduoti kelias Ingridos nuotraukas._NEWLINE_Sumanymas nepavyksta, nes jie v\xc4\x97l apskund\xc5\xbeiami policijai ir priversti sprukti. Kelion\xc4\x97je baigiasi benzinas ir jie nutaria laikinai prisiglausti name, kuris atrodo negyvenamas, tik\xc4\x97damiesi gara\xc5\xbee rasti degal\xc5\xb3. Jiems patekus \xc4\xaf gara\xc5\xbe\xc4\x85 paai\xc5\xa1k\xc4\x97ja, kad name gyvena moteris, vardu Barbara, su vyru, kuris i\xc5\xa1vyk\xc4\x99s \xc4\xaf komandiruot\xc4\x99._NEWLINE_Jaunuoliai tikina neketinantys daryti nieko blogo ir galiausiai Barbara \xc4\xafkalba juos pasilikti nak\xc4\x8diai. Netrukus Ingrida pastebi, kad Barbara neabejinga Dikui. Prad\xc5\xbeioje jai tai atrodo \xc4\xafdomu, ta\xc4\x8diau kai nakt\xc4\xaf jis nueina \xc4\xaf jos miegam\xc4\x85j\xc4\xaf, reikalai ima komplikuotis. Ryte jaunuoliai pradeda \xc4\xaftarti, kad su jais \xc5\xbeaid\xc5\xbeiamas keistas \xc5\xbeaidimas ir Barbara bando juos \xc4\xafvilioti \xc4\xaf ka\xc5\xbekokius sp\xc4\x85stus._NEWLINE_Netoliese nuolat sukiojasi policija ir Ingrida su Diku, negal\xc4\x97dami i\xc5\xa1va\xc5\xbeiuoti, priversti kelet\xc4\x85 dien\xc5\xb3 praleisti su Barbara. Kai vien\xc4\x85 vakar\xc4\x85 Dikas namo \xc5\xa1eiminink\xc4\x97s automobilyje aptinka \xc5\xa1ios vyro k\xc5\xabn\xc4\x85, tampa ai\xc5\xa1ku, kad u\xc5\xbe \xc5\xa1\xc4\xaf nusikaltim\xc4\x85 kalt\xc4\x99 bus m\xc4\x97ginama suverti jiems, o kadangi policija ir taip yra paskelbusi judviej\xc5\xb3 paie\xc5\xa1k\xc4\x85, apginti save ir \xc4\xafrodyti ties\xc4\x85 bus labai sunku.'